pythainlp/thaigov-v2-corpus-22032023 huggingface dataset:
วันพุธที่ 16 ธันวาคม 2563
​ทส. กับ AIS ทำ MOU มุ่งดึง ทสม. ร่วมแก้ปัญหาขยะอิเล็กทรอนิกส์ทั่วประเทศ ในโครงการ “คนไทยไร้ E-Waste”
​ทส. กับ AIS ทำ MOU มุ่งดึง ทสม. ร่วมแก้ปัญหาขยะอิเล็กทรอนิกส์ทั่วประเทศ ในโครงการ “คนไทยไร้ E-Waste”
วันที่ 16 ธันวาคม 2563 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีลงนามความร่วมมือ (MOU) ในโครงการ “คนไทยไร้ E-Waste” ระหว่าง กระทรวงทรัพยากรธรรมชาติและสิ่งแวดล้อม (ทส.) กับ บริษัท แอดวานซ์ อินโฟร์ เซอร์วิส จำกัด (มหาชน) (เอไอเอส) ซึ่งมี นายสมชัย เลิศสุทธิวงค์ ประธานเจ้าหน้าที่บริหาร เป็นผู้ลงนาม โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร และเครือข่าย ทสม. ร่วมเป็นเกียรติภายในงาน ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
รมว.ทส. กล่าวว่า “ปัญหาขยะอิเล็กทรอนิกส์ เป็นสิ่งที่รัฐบาลและกระทรวงให้ความสำคัญเป็นอย่างมาก เพราะเมื่อมีการกำจัดอย่างไม่ถูกต้องนั้น จะก่อให้เกิดปัญหาด้านมลพิษอย่างมาก ซึ่งคนที่จะได้รับผลกระทบต่อไปก็คือสุขภาวะของพวกเราทุกคนนั่นเอง ปัจจุบัน เราได้มีกฎหมายห้ามนำเข้าขยะอิเล็กทรอนิกส์หลายรายการ เมื่อเรามีการทิ้งอย่างถูกต้อง คัดแยกอย่างเหมาะสม ในปี 2565 เราจะได้ไม่ต้องมีการนำเข้าขยะอิเล็กทรอนิกส์อีกต่อไป ไทยจะต้องไม่เป็นถังขยะของโลก”
นอกจากนั้น รมว.ทส. ยังได้กล่าวอีกว่า “วันนี้จึงนับเป็นจุดเริ่มต้นที่ดีที่ภาครัฐและเอกชนได้ร่วมมือกัน สร้างความตระหนักรู้ สร้างการมีส่วนร่วม และนำไปสู่การกำจัดอย่างถูกต้อง ปัญหานี้ไม่สามารถแก้ได้เพียงฝ่ายใดฝ่ายหนึ่ง เราต้องร่วมมือกันทุกภาคส่วน เพื่อที่จะให้ลูกหลานได้มีอากาศที่สดใส แผ่นดินที่งดงาม ต้นหญ้าที่เขียวขจี”
โดยทั้งนี้ นายสมชัย ได้กล่าวว่า เอไอเอส ในฐานะ Digital Life Service Provider ที่มีเป้าหมายในการเป็นผู้ให้บริการด้านดิจิทัลที่ดำเนินธุรกิจอย่างมีความรับผิดชอบต่อผู้มีส่วนได้ส่วนเสียกลุ่มต่างๆ จึงมุ่งหวังที่จะมีส่วนร่วมแก้ปัญหาขยะอิเล็กทรอนิกส์ หรือ ICT เพื่อร่วมรับผิดชอบต่อสังคมอีกด้วย
สำหรับโครงการ “คนไทยไร้ E-Waste” นั้น เป็นความร่วมมือกันบริหารจัดการขยะอิเล็กทรอนิกส์ ด้วยการสร้างพลังเครือข่ายทั่วทั้งประเทศ ในการสร้างความตระหนักรู้ และการมีส่วนร่วมด้วยช่วยกัน ดูแลสิ่งแวดล้อมอย่างยั่งยืน ผ่าน 2 ความร่วมมือหลัก คือ ขยายจุดวางถังรับขยะอิเล็กทรอนิกส์ ณ สำนักงานทรัพยากรธรรมชาติและสิ่งแวดล้อมจังหวัด และร่วมกับ อาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) เพื่อเป็นตัวแทนสื่อสาร สร้างการตระหนักรู้เกี่ยวกับการจัดเก็บและทิ้งขยะอิเล็กทรอนิกส์อย่างถูกต้อง ซึ่งที่ผ่านประเทศไทยมีปริมาณขยะอิเล็กทรอนิกส์มากกว่า 4 แสนตันต่อปี แต่มีการทิ้งอย่างไม่เหมาะสม สามารถคัดแยกไปใช้ประโยชน์ต่อได้เพียงแค่ 500 ตันต่อปี ทำให้ต้องมีการนำเข้าขยะกว่า 5 หมื่นตันต่อปี ซึ่งโครงการนี้จะสามารถช่วยแก้ปัญหาการนำเข้าขยะดังกล่าวได้ในอนาคต โดยในพิธีลงนามนี้ รมว.ทส. พร้อมกับนายสมชัย ได้ทำการหย่อยขยะอิเล็กทรอนิกส์ลงในถังขยะ เพื่อเป็นสัญลักษณ์ในการเริ่มโครงการอีกด้วย
วันพฤหัสบดีที่ 17 ธันวาคม 2563
กสร. ย้ำเตือนนายจ้างยื่นแบบ คร.11 ภายใน ม.ค. 64 พบฝ่าฝืนมีโทษปรับไม่เกิน 2 หมื่นบาท
กสร. ย้ำเตือนนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทำงาน (คร.11) ด้วยตนเอง หรือผ่านช่องทาง E-service ภายใน ม.ค. 64 ทั้งนี้ หากลูกจ้างลดลงไม่ครบ 10 คน ขอให้แจ้งแก้ไขปรับปรุงข้อมูลให้เป็นปัจจุบัน ฝ่าฝืนปรับ 2 หมืน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ.2541 กำหนดให้นายจ้างที่มีลูกจ้างรวมกันตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทำงาน (คร.11) ภายในเดือนมกราคมของทุกปี ซึ่งขณะนี้เหลือระยะเวลาดำเนินการเพียงเดือนเศษ จึงขอย้ำเตือนมายังนายจ้างให้เร่งดำเนินการจัดเตรียมข้อมูลและยื่นแบบ คร.11 ภายในระยะเวลาที่กำหนด ซึ่งสามารถยื่นแบบได้ 2 ช่องทาง คือนำส่งด้วยตนเองที่สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสำนักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่ออำนวยความสะดวกให้นายจ้างดำเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทำงานภายในระยะเวลาที่กำหนด ต้องระวางโทษปรับไม่เกิน 20,000 บาท
อธิบดี กสร. กล่าวต่อว่า ในส่วนของสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนำไปปรับปรุงฐานข้อมูลให้เป็นปัจจุบัน สำหรับสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน โดยสามารถสอบถามข้อมูลเพิ่มเติมได้ที่ สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสำนักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
วันพุธที่ 16 ธันวาคม 2563
นายกรัฐมนตรีเปิดการเดินรถไฟฟ้าสายสีเขียวและสายสีทอง เน้นคืนความสุขให้ประชาชนในการเดินทาง
นายกรัฐมนตรีเปิดการเดินรถไฟฟ้าสายสีเขียวและสายสีทอง เน้นคืนความสุขให้ประชาชนในการเดินทาง
วันนี้ (16 ธ.ค. 63) เวลา 09.00 น. พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดให้บริการเดินรถโครงการรถไฟฟ้าสายสีเขียว ช่วงหมอชิต - สะพานใหม่ - คูคต และโครงการระบบขนส่งมวลชนขนาดรอง สายสีทองระยะที่ 1 (สถานีรถไฟฟ้ากรุงธนบุรี - สถานีคลองสาน) พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม โดยมีผู้ว่าราชการกรุงเทพมหานคร ผู้ว่าราชการจังหวัดปทุมธานี ผู้ว่าราชการจังหวัดสมุทรปราการ และคณะผู้บริหาร BTS ให้การต้อนรับ โอกาสนี้ นายอนุชา บูรพชัยศรี โฆษกประจำสำนักนายกรัฐมนตรี เผยสาระสำคัญคำกล่าวนายกรัฐมนตรีในพิธีเปิด สรุปสาระสำคัญ ดังนี้
นายกรัฐมนตรีกล่าวถึงโครงการรถไฟฟ้าสายสีเขียว ช่วงหมอชิต - สะพานใหม่ – คูคต ว่า เป็นส่วนต่อขยายช่วงสุดท้ายของโครงการรถไฟฟ้าสายสีเขียวเชื่อมการเดินทาง 3 จังหวัด อย่างไร้รอยต่อ คือ จังหวัดสมุทรปราการ กรุงเทพมหานครและปทุมธานี จากความร่วมมือจาก 3 หน่วยงาน ได้แก่ กระทรวงคมนาคม การรถไฟฟ้าขนส่งมวลชนแห่งประเทศไทยและกรุงเทพมหานคร เมื่อเปิดให้บริการเต็มรูปแบบตลอดเส้นทาง จะเชื่อมต่อการเดินทางที่สำคัญของระบบขนส่งมวลชน ลดปัญหาการจราจรในเขตเมืองและพื้นที่โดยรอบ ประชาชนเดินทางสะดวกรวดเร็วมากยิ่งขึ้น และเป็นการเดินทางที่เป็นมิตรกับสิ่งแวดล้อม ไม่ก่อให้เกิดมลพิษบนท้องถนน ช่วยลดปัญหาฝุ่น PM 2.5 อีกด้วย
นายกรัฐมนตรียังย้ำถึงการเดินหน้าตามนโยบายพัฒนาโครงข่ายระบบรถไฟฟ้าขนส่งมวลชนสำคัญในเมืองใหญ่ ตามยุทธศาสตร์ชาติ 20 ปี และยุทธศาสตร์การพัฒนาระบบคมนาคมขนส่งของไทย ระยะ 20 ปี อย่างต่อเนื่อง รวมทั้งผลักดันและเร่งรัดโครงการรถไฟฟ้าขนส่งมวลชนในกรุงเทพมหานครและปริมณฑลสายต่างๆ ให้เชื่อมต่อกันอย่างสมบูรณ์ และเชื่อมกับบริการขนส่งมวลชนในรูปแบบอี่นๆ ทั้ง รถ เรือ ราง เพื่อกระจายความเจริญและกิจกรรมทางเศรษฐกิจออกสู่นอกเมือง ทำให้เกิดการกระจายตัวของเมือง และการพัฒนาชุมชนเมืองใหม่ เพื่อขับเคลื่อนเศรษฐกิจของไทยให้เติบโต สร้างความอยู่ดีมีสุขให้พี่น้องประชาชนคนไทย
จากนั้น นายกรัฐมนตรีออกเดินทางจากสถานีคูคตไปยังสถานีกรุงธนบุรี เพื่อเชื่อมต่อการเดินรถไฟฟ้าสายสีทองไปยังสถานีคลองสาน และเมื่อถึงสถานีกรุงธนบุรี นายกรัฐมนตรีกล่าวเปิด โครงการระบบขนส่งมวลชนขนาดรองสายสีทองว่าเป็นรถไฟฟ้าระบบไร้คนขับสายแรกของประเทศไทย เป็นนวัตกรรมที่สร้างความปลอดภัยให้แก่ผู้โดยสาร สามารถเชื่อมต่อกับรถไฟฟ้าสายสีเขียว เชื่อมการเดินทางระหว่างกรุงเทพมหานครกับจังหวัดปริมณฑลแบบไร้รอยต่อ และจะเชื่อมต่อกับรถไฟฟ้าสายสีม่วงและสายสีแดงในอนาคต สอดคล้องกับการพัฒนาพื้นที่แห่งนี้ ให้เป็นแหล่งท่องเที่ยวที่เดินทางได้สะดวก พัฒนากิจกรรมที่สร้างมูลค่าทางเศรษฐกิจกระจายในพื้นที่ให้เติบโตที่ก้าวกระโดด จึงได้ต้องพัฒนาพื้นที่ดังกล่าวเพื่อรองรับนวัตกรรม เศรษฐกิจ และที่อยู่อาศัย ให้เกิดประโยชน์กับประชาชนในอนาคต
จากนั้น นายกรัฐมนตรียังได้เยี่ยมชมร้านภูฟ้าและผู้ประกอบการ ภายในศูนย์การค้าไอคอนสยาม พร้อมทักทายร้านค้าและรวมถ่ายรูปกับประชาชนอย่างเป็นกันเองด้วย
...............................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 3 ธันวาคม 2563
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลร่วมด้วยหน่วยงานภาครัฐและเอกชน ได้จัดงาน วันชาติ วันพ่อ และวันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธันวาคม 2563) ตั้งแต่วันที่ 1- 6 ธันวาคม 2563โดยใช้สถานที่บริเวณหน้ากระทรวงกลาโหม ถนนสนามไชย ทำเนียบองคมนตรี สวนสราญรมย์ มิวเซียมสยาม ตั้งแต่เวลา 10.00- 21.30 นาฬิกา รวมทั้งได้เปิดวัดพระแก้ว วัดโพธิ์ วัดราชประดิษฐ์ และ
วัดราชบพิตรสถิตมหาสีมารามให้พี่น้องประชาชนได้เข้าสักการะ
ทั้งนี้ภายในงานได้มีการจัดกิจกรรม ได้แก่
วันพฤหัสบดีที่ 3 ธันวาคม 2563
กระทรวงยุติธรรม ขับเคลื่อนงานธุรกิจกับสิทธิมนุษยชน ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019”
กระทรวงยุติธรรม ขับเคลื่อนงานธุรกิจกับสิทธิมนุษยชน ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019”
ในวันพฤหัสบดีที่ ๓ ธันวาคม ๒๕๖๓ เวลา ๐๙.๐๐ น. ณ ห้องโลตัสสวีท ๑ - ๔ ชั้น ๒๒ โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายนพปฎล เดชอุดม เลขาธิการสมาคมเครือข่ายโกลบอลคอมแพ็กแห่งประเทศไทย Ms. Lovita Ramguttee, Deputy Resident Representative, UNDP Thailandเป็นประธานในพิธีเปิดการประชุมระดับชาติว่าด้วยธุรกิจกับสิทธิมนุษยชน ครั้งที่ ๔ ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019” (The 4th National Dialogue on Business and Human Rights in the Post COVID -19 World) โดยมี นายวัลลภ นาคบัว รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ และผู้แทนธุรกิจกว่า ๑๐๐ คน เข้าร่วมฯ
ในการนี้ รัฐมนตรีว่าการกระทรวงยุติธรรม กล่าวใจความสำคัญตอนหนึ่งว่า การแพร่ระบาดของเชื้อไวรัสโคโรนา 2019 นั้นเป็นวิกฤติการณ์ระดับโลกที่ก่อให้เกิดผลกระทบในทุกมิติ โดยเฉพาะมิติด้านเศรษฐกิจ ซึ่งได้รับผลกระทบอย่างหนัก ทั้งนี้ ประเทศไทยจะต้องเตรียมความพร้อมเพื่อให้ประเทศสามารถก้าวผ่านระยะการฟื้นฟูเศรษฐกิจได้อย่างมีประสิทธิภาพ ดังนั้น เราจึงจำเป็นที่จะต้องปรับเปลี่ยนมุมมองการดำเนินธุรกิจให้สอดคล้องและเหมาะสมกับสถานการณ์ในปัจจุบัน โดยคำนึงถึงแนวทางการดำเนินธุรกิจในรูปแบบวิถีปกติใหม่ หรือ New Normal ที่ให้ความสำคัญกับความยั่งยืน และการมีส่วนร่วมของทุกภาคส่วนอย่างแท้จริง
สำหรับการประชุมในครั้งนี้ สืบเนื่องจากการที่คณะรัฐมนตรีได้มีมติเห็นชอบแผนปฏิบัติการระดับชาติว่าด้วยธุกิจกับสิทธิมนุษยชน ระยะที่ ๑ (พ.ศ.๒๕๖๒-๒๕๖๕) เมื่อวันที่ ๒๙ ตุลาคม ๒๕๖๒ ส่งผลให้กรมคุ้มครองสิทธิและเสรีภาพ ในฐานะหน่วยงานหลักรับผิดชอบแผนปฏิบัติการฯ มีหน้าที่สำคัญในการสร้างความตระหนักรู้ให้กับภาคธุรกิจเพื่อส่งเสริมการดำเนินธุรกิจที่มีความรับผิดชอบและเคารพสิทธิมนุษยชน โดยกรมคุ้มครองสิทธิฯ ได้ดำเนินการอย่างต่อเนื่องร่วมกับโครงการพัฒนาแห่งสหประชาชาติ และสมาคมเครือข่ายโกลบอล คอมแพ็ก แห่งประเทศไทย เป็นประจำทุกปี เพื่อเป็นเวทีให้ภาคธุรกิจได้แลกเปลี่ยน เรียนรู้ และเผยแพร่ข้อมูลการดำเนินงานที่เป็นแนวปฏิบัติที่ดีระหว่างกัน ตลอดจนเพิ่มพูนองค์ความรู้ที่เป็นประโยชน์และสอดคล้องกับสถานการณ์ปัจจุบันให้แก่ภาคธุรกิจ
***********************
วันพฤหัสบดีที่ 3 ธันวาคม 2563
ไอแบงก์ล่องใต้ จัดอบรมเชิงปฏิบัติการ ต่อยอดความรู้ทางการเงินอิสลามแก่นักศึกษา มอ.ปัตตานี
ไอแบงก์จัดกิจกรรมภายใต้โครงการเปิดโลกการเงินอิสลาม ตามแผน CSR ประจำปี 2563 จัดการอบรมเชิงปฏิบัติการ เรื่อง “ความรู้ทางการเงิน สำหรับนักศึกษามหาวิทยาลัยสงขลานคริทร์ วิทยาเขตปัตตานี”
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการธนาคาร และอนุกรรมการธรรมาภิบาล (CG&CSR) ให้เกียรติกล่าวเปิดกิจกรรมภายใต้โครงการเปิดโลกการเงินอิสลาม ตามแผน CSR ประจำปี 2563 จัดการอบรมเชิงปฏิบัติการ เรื่อง “ความรู้ทางการเงิน สำหรับนักศึกษามหาวิทยาลัยสงขลานคริทร์ วิทยาเขตปัตตานี” พร้อมกันนี้ ผศ.ดร.มะรอนิง สาแลมิง ประธานคณะที่ปรึกษา (ด้านศาสนา) ให้เกียรติปาฐกถาพิเศษ ในหัวข้อ “ความสำคัญของการเงินการธนาคารในโลกอิสลาม” โดยมี ผู้แทนอธิการบดี อาจารย์นุรชาร์ฮิดาห์ อุเซ็ง ผู้ช่วยอธิการบดีฝ่ายทรัพยากรบุคคลและพัฒนาองค์กร มหาวิทยาลัยสงขลานครินทร์ วิทยาเขตปัตตานี พร้อมด้วย ดร.มูฮัมมัดอาฟีฟี อัซซอลีฮีย์ รองคณบดี ฝ่ายวิชาการและวิจัย คณะวิทยาการอิสลาม ร่วมให้การต้อนรับ
กิจกรรมนี้ธนาคารจัดต่อเนื่องปีที่ 3 โดยในครั้งนี้เป็นความร่วมมือระหว่างธนาคารอิสลามแห่งประเทศไทย (ไอแบงก์) กับคณะวิทยาการอิสลาม มหาวิทยาลัยสงขลานครินทร์ วิทยาเขตปัตตานี โดยมีวัตถุประสงค์ เพื่อแบ่งปันความรู้ความเข้าใจด้านการวางแผนทางการเงิน และด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนำไปประยุกต์ใช้ในชีวิตประจำวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้อง และสามารถถ่ายทอดไปยังคนใกล้ชิดด้วย
การอบรมเชิงปฏิบัติและบรรยายโดยบุคลากรของไอแบงก์ที่มีความรู้และความสามารถเฉพาะด้าน ซึ่งการอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป” และมี Workshop แบ่งกลุ่มค้นหาคำตอบจากความรู้ที่ได้รับเสริมทักษะแนวคิดหลักการเงินอิสลามบูรณาต่อยอดความคิดร่วมกัน ซึ่งได้รับความสนใจจากน้องๆนักศึกษาที่เข้าร่วมอบรมเป็นอย่างมาก และปิดท้ายด้วยหัวข้อเรื่อง “การให้บริการกองทุนเงินให้กู้ยืมเพื่อการศึกษา” (กยศ.) เพื่อร่วมสานฝันทางการศึกษาและส่งเสริมทุนทางปัญญาให้กับนักศึกษาด้วยการให้บริการกองทุนให้ยืมเพื่อการศึกษา (กยศ.) ซึ่งจัดขึ้น เมื่อวันพุธที่ 2 ธันวาคม 2563 ที่ผ่านมา ณ ห้องประชุม อัล-อิมาม อัล-บุคอรีย์ ชั้น 1 คณะวิทยาการอิสลาม มหาวิทยาลัยสงขลานครินทร์ วิทยาเขตปัตตานี
วันพฤหัสบดีที่ 3 ธันวาคม 2563
ปลัดฯ กอบชัย เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดำเนินงาน
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดำเนินงาน ณ ห้องประชุม อก.1 สำนักงานปลัดกระทรวงอุตสาหกรรม
วันนี้ (3 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดำเนินงาน โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหาร เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
วันพฤหัสบดีที่ 3 ธันวาคม 2563
‘ปลัดแรงงาน’ ชื่นชมพี่เลี้ยง อสร. อุทิศตน ช่วยเหลือ อสร. ให้แรงงานมีความมั่นคงในการทำงาน บรรลุตามพันธกิจของ ก.แรงงาน
ปลัดกระทรวงแรงงาน ชื่นชมพี่เลี้ยงอาสาสมัครแรงงานที่ได้อุทิศตนทำหน้าที่เป็นพี่เลี้ยงให้คำปรึกษา แนะนำ และช่วยเหลือในการปฏิบัติงานแก่อาสาสมัครแรงงาน ช่วยให้แรงงานมีความมั่นคงในการทำงาน มีหลักประกันและมีคุณภาพชีวิตที่ดี บรรลุตามพันธกิจของกระทรวงแรงงาน
วันนี้ (3 ธ.ค. 63) เวลา 13.30 น. นายสุทธิ สุโกศล ปลัดกระทรวงแรงงาน เป็นประธานพิธีเปิดโครงการสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการ ประจำปีงบประมาณ พ.ศ. 2564 ณ ห้องปรินซ์บอลรูม 3 ชั้น 11 อาคาร 1 โรงแรมปรินซ์ พาเลซ มหานาค กรุงเทพมหานคร โดย ปลัดกระทรวงแรงงาน กล่าวว่า “ผมขอแสดงความชื่นชมพี่เลี้ยงอาสาสมัครแรงงานทุกท่านที่ได้อุทิศตนทำหน้าที่เป็นพี่เลี้ยงให้คำปรึกษา แนะนำ และช่วยเหลือในการปฏิบัติงานแก่อาสาสมัครแรงงานปฏิบัติภารกิจช่วยเหลืองานกระทรวงแรงงานในด้านต่างๆ ให้บรรลุผลสำเร็จลุล่วงด้วยดี งานอาสาสมัครแรงงานเป็นกลไกสำคัญที่ขับเคลื่อนภารกิจกระทรวงแรงงานลงสู่ประชาชนในพื้นที่ได้อย่างทั่วถึง จึงมีความคาดหวังว่าพี่เลี้ยงอาสาสมัครแรงงานจะนำความรู้ และประสบการณ์ที่ได้จากการแลกเปลี่ยนเรียนรู้ในครั้งนี้ไปขับเคลื่อนงานอาสาสมัครแรงงานให้เกิดประสิทธิภาพอย่างยั่งยืนเพื่อสามารถตอบสนองความต้องการของประชาชน และชุมชนได้อย่างแท้จริง และปรับปรุงการทำงานให้ดียิ่งๆ ขึ้นต่อไป
นอกจากนี้กระทรวงแรงงานได้เล็งเห็นถึงความสำคัญของการพัฒนาพี่เลี้ยงอาสาสมัครแรงงานให้มีศักยภาพรองรับการทำงานตามนโยบายกระทรวงแรงงาน ประจำปีงบประมาณ พ.ศ. 2564 โดยคาดหวังให้สำนักงานแรงงานแต่ละจังหวัดซึ่งเป็นหน่วยงานที่รับผิดชอบงานอาสาสมัครแรงงานนำผลจากการสัมมนาในครั้งนี้ไปพัฒนาภาพรวมของงานอาสาสมัครแรงงานร่วมกับหน่วยงานในสังกัดกระทรวงแรงงานในส่วนภูมิภาค เพื่อวางแผนการปฏิบัติงาน และบูรณาการภารกิจด้านแรงงานร่วมกัน ช่วยให้แรงงานมีความมั่นคงในการทำงาน มีหลักประกันและมีคุณภาพชีวิตที่ดี บรรลุตามพันธกิจของกระทรวงแรงงานที่ได้กำหนดไว้ประกอบกับความตั้งใจที่ทุกท่านได้เข้ามาสัมมนาในวันนี้ จะทำให้ทุกท่านได้รับทราบทิศทางการปฏิบัติงานอาสาสมัครแรงงานประจำปีงบประมาณ พ.ศ. 2564 และสามารถนำไปประยุกต์ใช้ให้เกิดประโยชน์ต่อตนเอง และงานอาสาสมัครแรงงานในพื้นที่ต่อไปในอนาคต”
โครงการสัมมนาเชิงปฏิบัติการเจ้าหน้าที่พี่เลี้ยงอาสาสมัครแรงงานเชิงบูรณาการ เพื่อเพิ่มศักยภาพเจ้าหน้าที่พี่เลี้ยงของสำนักงานแรงงานจังหวัดให้เป็นพี่เลี้ยงให้แก่อาสาสมัครแรงงานอย่างมีประสิทธิภาพ และ เพื่อร่วมแลกเปลี่ยนความรู้ ประสบการณ์ และแนวทางการบริหารงานอาสาสมัครแรงงาน ประจำปีงบประมาณ พ.ศ. 2564 โดยมีผู้เข้าร่วมสัมมนา จำนวน 115 คน ประกอบด้วย เจ้าหน้าที่พี่เลี้ยงอาสาสมัครแรงงานหรือผู้ปฏิบัติงานในหน้าที่ที่เกี่ยวข้องกับงานเครือข่ายแรงงาน 76 จังหวัด เจ้าหน้าที่ส่วนกลางที่เกี่ยวข้อง วิทยากร ข้าราชการ เจ้าหน้าที่ และผู้สังเกตการณ์
+++++++++++++++++++
กองเผยแพร่และประชาสัมพันธ์
3 ธันวาคม 2563
วันพฤหัสบดีที่ 3 ธันวาคม 2563
สธ.สำรวจสถานบริการสาธารณสุข จ.นครศรีธรรมราช ที่ได้รับผลกระทบจากน้ำท่วมฉับพลัน ขณะนี้เปิดให้บริการได้
กระทรวงสาธารณสุข สั่งการให้สำนักงานสาธารณสุขจังหวัด และโรงพยาบาลทุกแห่ง จ.นครศรีธรรมราช       สำรวจ ประเมินความเสียหายสถานพยาบาล ปรับแผนไม่ให้กระทบบริการประชาชน ส่งเจ้าหน้าที่สาธารณสุข อสม. เยี่ยมบ้านดูแลผู้ที่ได้รับผลกระทบ พร้อมจัดหน่วยแพทย์เคลื่อนท
กระทรวงสาธารณสุข สั่งการให้สำนักงานสาธารณสุขจังหวัด และโรงพยาบาลทุกแห่ง จ.นครศรีธรรมราช สำรวจ ประเมินความเสียหายสถานพยาบาล ปรับแผนไม่ให้กระทบบริการประชาชน ส่งเจ้าหน้าที่สาธารณสุข อสม. เยี่ยมบ้านดูแลผู้ที่ได้รับผลกระทบ พร้อมจัดหน่วยแพทย์เคลื่อนที่ดูแลผู้ประสบภัย ขณะนี้สถานบริการสาธารณสุขเปิดบริการได้ตามปกติ
วันนี้ (3 ธันวาคม 2563 ) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ กรณีสถานการณ์น้ำท่วมฉับพลัน น้ำป่าไหลหลาก จากฝนตกหนักในช่วงวันที่ 25 พฤศจิกายน – 2 ธันวาคม 2563 ที่จังหวัดนครศรีธรรมราช ว่า วันนี้ได้รับรายงานจากนายแพทย์สาธารณสุขจังหวัดนครศรีธรรมราช มีสถานบริการสาธารณสุขที่ได้รับผลกระทบ จำนวน 45 แห่ง ได้แก่ สสจ. 1 แห่ง, สสอ. 2 แห่ง, รพ. 2 แห่ง และรพ.สต. 40 แห่ง ขณะนี้สถานการณ์ได้คลี่คลายลงแล้ว สถานบริการสาธารณสุขส่วนใหญ่เปิดให้บริการได้ตามปกติได้ และให้สำรวจประเมินความเสียหายสถานบริการที่ได้รับผลกระทบ สนับสนุนการซ่อมแซม ปรับปรุงอาคารสถานที่ที่ได้รับความเสียหาย และประสานกองสาธารณสุขฉุกเฉินหากต้องการการสนับสนุนจากส่วนกลาง
สำหรับโรงพยาบาลมหาราชนครศรีธรรมราช เมื่อวานนี้ได้รับผลกระทบ น้ำท่วมบริเวณหน้าห้องฉุกเฉินของรพ. วันนี้ระดับน้ำได้ลดลงแล้ว สามารถให้บริการได้ตามปกติ เหลือเพียงถนนหน้าโรงพยาบาลยังคงมีระดับน้ำสูงอยู่ โดยสำนักงานป้องกันและบรรเทาสาธารณภัยและหน่วยทหารได้สนับสนุนรถยกสูงมาให้บริการรับส่งผู้ป่วยและผู้มารับบริการ ส่วนบ้านพักเจ้าหน้าที่ในโรงพยาบาล ถูกน้ำท่วมชั้นหนึ่งทุกหลังได้รับความเสียหายเช่นกัน โดยทางโรงพยาบาลได้เปิดศูนย์พักพิง พร้อมจัดอาหารและน้ำดื่มดูแลเจ้าหน้าที่ ผู้ป่วยและญาติที่ไม่สามารถเดินทางกลับบ้าน จำนวน 30 คน
ส่วนโรงพยาบาลท่าศาลา เปิดให้บริการได้ตามปกติ ยังมีน้ำท่วมถนนโดยรอบพื้นที่ ทั้งในโรงพยาบาลและคลินิกโรคเรื้อรังชั้นล่าง ได้ย้ายจุดบริการ จัดรถยกสูงรับส่งผู้ป่วยถึงห้องฉุกเฉิน และตึกผู้ป่วยนอกชั้น 2 และโรงพยาบาลทุ่งสง ขณะนี้ระดับน้ำลดลงแล้ว มีความเสียหายหลายจุดในโรงพยาบาล อยู่ระหว่างการตรวจสอบความเสียหาย คาดจะสามารถเปิดให้บริการได้ในวันจันทร์ที่ 7 ธันวาคม 2563 นี้ ส่วนโรงพยาบาลทุ่งสงแห่งใหม่ไม่ได้รับผลกระทบ ให้บริการตามปกติ
นายแพทย์เกียรติภูมิกล่าวต่อว่า ได้สั่งการให้สำนักงานสาธารณสุขจังหวัด และโรงพยาบาลทุกแห่ง ส่งเจ้าหน้าที่สาธารณสุข ร่วมกับอาสาสมัครสาธารณสุขประจำหมู่บ้าน ออกเยี่ยมบ้านดูแลผู้ที่ได้รับผลกระทบ โดยเฉพาะผู้ป่วยโรคเรื้อรัง เด็กเล็ก หญิงตั้งครรภ์ โดยบูรณาการการทำงานกับหน่วยงานในพื้นที่ เตรียมพร้อมดูแลประชาชนหากมีเหตุการณ์น้ำท่วม น้ำหลากซ้ำ เพื่อป้องกันความเสียหายสถานพยาบาล ไม่กระทบบริการประชาชน จัดหน่วยแพทย์เคลื่อนที่ออกให้บริการดูแลประชาชนที่ประสบภัยจนกว่าสถานการณ์จะเข้าสู่ภาวะปกติ ได้จัดส่งยาและเวชภัณฑ์ให้พื้นที่ ได้แก่ ยาน้ำกัดเท้า 5,500 ชุด ยาชุดช่วยเหลือผู้ประสบภัย 500 ชุด ส่งหน่วยแพทย์เคลื่อนที่ให้บริการผู้ประสบภัยอำเภอพระพรหม มีผู้รับบริการจำนวน 185 คน ส่วนใหญ่เป็นโรคน้ำกัดเท้า เวียนศีรษะ ความดันโลหิตสูง และไข้หวัด ที่อำเภอขนอมและอำเภอเฉลิมพระเกียรติ พบผู้ประสบภัยมีภาวะเครียด 15 ราย
************************************** 3 ธันวาคม 2563
**********************************************
วันพฤหัสบดีที่ 3 ธันวาคม 2563
‘จับกัง1’ ห่วงใยวิกฤติน้ำท่วมใต้ สั่งหน่วยงานเร่งระดมช่วยเหลือแรงงาน สถานประกอบการ
รัฐมนตรีว่าการกระทรวงแรงงาน สั่งหน่วยงานสังกัดในพื้นที่จังหวัดทางภาคใต้ที่ได้รับผลกระทบจากสถานการณ์น้ำท่วม เร่งระดมให้การช่วยเหลือดูแลผู้ใช้แรงงาน สถานประกอบการ และประชาชน บรรเทาความเดือดร้อนและเยียวยาด้านการประกอบอาชีพและการมีงานทำภายหลังน้ำลด
เมื่อวันที่ 3 ธันวาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสถานการณ์น้ำท่วมในพื้นที่หลายจังหวัดทางภาคใต้ จนทำให้มีผู้ได้รับความเดือดร้อนเป็นจำนวนมากว่า พล.อ.ประยุทธ์ จันทร์โอชา นายกรัฐมนตรีได้มีความห่วงใยพี่น้องประชาชนและกำชับให้ทุกหน่วยงานในพื้นที่ที่เกี่ยวข้องบูรณาการให้ความช่วยเหลือเป็นการเร่งด่วน ผมในฐานะรัฐมนตรีว่าการกระทรวงแรงงาน ได้ติดตามสถานการณ์และมีความห่วงใยพี่น้องผู้ใช้แรงงาน ลูกจ้าง สถานประกอบการ และประชาชนที่ได้รับความเดือดร้อน จึงได้กำชับให้หน่วยงานในสังกัดในแต่ละจังหวัดที่ได้รับผลกระทบ เร่งให้การช่วยเหลือดูแลเพื่อให้มีสิ่งของอุปโภคบริโภคที่จำเป็นในการดำรงชีพในเบื้องต้น การตรวจสอบติดตามผู้เสียชีวิตเพื่อให้การช่วยเหลือสิทธิประโยชน์ทดแทนตามกฎหมายประกันสังคม การเข้าไปฟื้นฟูเยียวยาด้านการประกอบอาชีพและการมีงานทำ รวมถึงบริการซ่อมแซมบ้านเรือน อุปกรณ์เครื่องใช้ไฟฟ้าภายในบ้าน และเครื่องยนต์เล็กทางการเกษตร การฝึกอาชีพการดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ำลด เป็นต้น
นายสุชาติ ยังกล่าวต่อไปว่า ในเบื้องต้นได้กำชับให้ทุกหน่วยงานในสังกัดกระทรวงแรงงานในพื้นที่เข้าไปดูแลช่วยเหลือผู้ได้รับผลกระทบตามภารกิจหน้าที่ โดยเร่งให้ความช่วยเหลือประชาชนทั่วไป ทั้งลูกจ้าง นายจ้าง และสถานประกอบกิจการที่ได้รับผลกระทบ รวมทั้งติดตามเฝ้าระวังสถานการณ์ที่เกิดขึ้นบูรณาการความร่วมมือกับหน่วยงานต่างๆ ในจังหวัด ทั้งนี้ ได้มอบหมายให้อาสาสมัครแรงงานประจำตำบลเฝ้าระวังและรายงานสถานการณ์ให้ทราบอีกทางหนึ่ง ทั้งนี้ พี่น้องผู้ใช้แรงงาน นายจ้าง ลูกจ้าง และประชาชนทั่วไปที่ได้รับผลกระทบจากสถานการณ์ดังกล่าว สามารถติดต่อขอรับความช่วยเหลือได้ที่หน่วยงานในสังกัดกระทรวงแรงงานในพื้นที่ หรือติดต่อได้ที่สายด่วนกระทรวงแรงงาน 1506
วันศุกร์ที่ 4 ธันวาคม 2563
มหาดไทย จัดประชุมเชิงปฏิบัติการเพื่อกำหนดแผนปฏิบัติการด้านการพัฒนาบุคลากรฯ ประจำปี 2564 มุ่งพัฒนาบุคคลากรให้เป็นทั้ง “คนดีและคนเก่ง” พร้อมรับทุกการเปลี่ยนแปลงในโลกยุคปัจจุบัน
มหาดไทย จัดประชุมเชิงปฏิบัติการเพื่อกำหนดแผนปฏิบัติการด้านการพัฒนาบุคลากรฯ ประจำปี 2564 มุ่งพัฒนาบุคคลากรให้เป็นทั้ง “คนดีและคนเก่ง” พร้อมรับทุกการเปลี่ยนแปลงในโลกยุคปัจจุบัน
วันนี้ (3 ธันวาคม 2563) เวลา 09.00 น. ณ ห้องประชุมอัษฎางค์ ชั้น 5 อาคารดำรงราชานุสรณ์ กระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานในพิธีเปิด โครงการประชุมเชิงปฏิบัติการเพื่อกำหนดแผนปฏิบัติการด้านการพัฒนาบุคลากรของกระทรวงมหาดไทย พ.ศ. 2564-2565 และแผนปฏิบัติการด้านการพัฒนาบุคลากรของสำนักงานปลัดกระทรวงมหาดไทย พ.ศ. 2564-2565 ประจำปีงบประมาณ พ.ศ. 2564 โดยมีกลุ่มเป้าหมาย ประกอบด้วย ผู้แทนจากกรมในสังกัดกระทรวงมหาดไทย และหน่วยงานในสังกัดสำนักงานปลัดกระทรวงมหาดไทย ที่รับผิดชอบงานบริหารทรัพยากรบุคคล และงานพัฒนาทรัพยากรบุคคล และสำนักงานจังหวัดที่เป็นกลุ่มตัวอย่าง
โอกาสนี้ นายอรรษิษฐ์ สัมพันธรัตน์ รองปลัดกระทรวงมหาดไทย กล่าวว่า การพัฒนาบุคลากรภาครัฐเป็นปัจจัยสำคัญที่จะช่วยให้องค์กรภาครัฐสามารถขับเคลื่อนการพัฒนาประเทศภายใต้บริบทความท้าทายและการเปลี่ยนแปลงที่เกิดขึ้นในปัจจุบัน ประกอบกับการกำหนดทิศทางการพัฒนาประเทศ ทั้งตามยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 การพัฒนาด้านดิจิทัลเพื่อการพัฒนาด้านเศรษฐกิจและสังคม การเตรียมความพร้อมของภาครัฐในการขับเคลื่อนการพัฒนาสู่ไทยแลนด์ 4.0 ตลอดจนแนวทางการพัฒนาบุคลากรภาครัฐของสำนักงาน ก.พ. ทำให้บุคลากรภาครัฐจำเป็นจะต้องมีการพัฒนาและเรียนรู้อย่างต่อเนื่อง เพื่อให้มีความสามารถ ทักษะ และสมรรถนะสูงในการปฏิบัติงาน ในขณะเดียวกันการพัฒนาบุคลากรภาครัฐให้มีประสิทธิภาพนั้น จำเป็นที่จะต้องมีแผนการพัฒนาบุคลากรของหน่วยงาน เพื่อเป็นแนวทางในการพัฒนาให้เป็นไปในทิศทางเดียวกัน และสอดคล้องกับอำนาจ หน้าที่ บทบาท ยุทธศาสตร์ และความต้องการของหน่วยงาน ซึ่งหวังเป็นอย่างยิ่งว่า การประชุมเชิงปฏิบัติการในครั้งนี้จะมีการแลกเปลี่ยน และระดมความคิดเห็นเกี่ยวกับความจำเป็นหรือความต้องการในการพัฒนาบุคลากรของหน่วยงาน เพื่อกำหนดเป็นแผนปฏิบัติการด้านการพัฒนาบุคลากรของกระทรวงมหาดไทย และสำนักงานปลัดกระทรวงมหาดไทย อันจะนำไปสู่การพัฒนาทรัพยากรบุคคลให้เป็นทั้ง “คนดีและคนเก่ง” พร้อมรับการเปลี่ยนแปลง ซึ่งจะนำไปสู่การปฏิบัติงานที่เป็นไปอย่างมีประสิทธิภาพ และเกิดประโยชน์สูงสุดต่อหน่วยงานอย่างยั่งยืนสืบไป
สำหรับโครงการประชุมเชิงปฏิบัติการฯ ดังกล่าว จัดขึ้นเป็นระยะเวลา 2 วัน ระหว่างวันที่ 3-4 ธันวาคม 2563 โดยได้รับความอนุเคราะห์จากวิทยากรผู้ทรงคุณวุฒิ 2 ท่าน ได้แก่ ร้อยโทสิทธิชัย ตัณฑสิทธิ์ นักทรัพยากรบุคคลชำนาญการพิเศษ สถาบันพัฒนาข้าราชการพลเรือน สำนักงาน ก.พ. และ ดร.เกริกเกียรติ ศรีเสริมโภค ผู้อำนวยการพัฒนาธุรกิจระหว่างประเทศ บริษัท GBC Overseas Consultant จำกัด ซึ่งจะมาให้ข้อมูลและแนวทางที่เป็นประโยชน์เกี่ยวกับการพัฒนาบุคลากรภาครัฐ แนวทางการจัดทำแผนปฏิบัติการ รวมถึงกลยุทธ์ และกรอบแผนงานโครงการ อันจะนำไปสู่การกำหนดแผนด้านการพัฒนาบุคลากรของกระทรวงมหาดไทย และสำนักงานปลัดกระทรวงมหาดไทย ต่อไป
วันพฤหัสบดีที่ 3 ธันวาคม 2563
ปลัดกระทรวงยุติธรรม ให้การต้อนรับคณะกรรมาธิการกฎหมาย การยุติธรรม และการตำรวจ วุฒิสภา
ปลัดกระทรวงยุติธรรม ให้การต้อนรับคณะกรรมาธิการกฎหมาย การยุติธรรม และการตำรวจ วุฒิสภา
ในวันพฤหัสบดีที่ ๓ ธันวาคม ๒๕๖๓ เวลา ๐๙.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยนายวิทยา สุริยะวงค์ รองปลัดกระทรวงยุติธรรม
หัวหน้าส่วนราชการในสังกัดกระทรวงยุติธรรม ข้าราชการ และเจ้าหน้าที่ที่เกี่ยวข้อง
ให้การต้อนรับคณะกรรมาธิการกฎหมาย การยุติธรรม และการตำรวจ วุฒิสภา
นำโดย พลตำรวจเอก ชัชวาลย์ สุขสมจิตร์ ประธานคณะกรรมาธิการฯ
เพื่อรับทราบข้อมูลการดำเนินงานของกระทรวงยุติธรรม ดังนี้
๑) บทบาทอำนาจหน้าที่ของคณะกรรมการพัฒนาการบริหารงานยุติธรรมแห่งชาติ
การดำเนินการตามแผนแม่บทการบริหารงานยุติธรรมแห่งชาติ
และแผนแม่บทเทคโนโลยีสารสนเทศ ระบบเทคโนโลยีสารสนเทศในกระบวนการยุติธรรม
ของศูนย์แลกเปลี่ยนข้อมูลกระบวนการยุติธรรม (DXC) และการดำเนินการฝึกอบรมหลักสูตรการบริหารงานยุติธรรม
๒) การบริหารจัดการผู้ต้องขังภายในเรือนจำ หลักเกณฑ์ และกระบวนการเกี่ยวกับการพักการลงโทษ
และลดวันต้องโทษจำคุกของกรมราชทัณฑ์ รวมทั้งกฎหมาย กฎ ระเบียบที่เกี่ยวข้อง
ปัญหาและอุปสรรคในการบังคับใช้พระราชบัญญัติราชทัณฑ์ พ.ศ. ๒๕๖๐
๓) แนวทางการดำเนินการในการไกล่เกลี่ยข้อพิพาทของ “ศูนย์ไกล่เกลี่ยข้อพิพาทภาคประชาชน”
ตามพระราชบัญญัติการไกล่เกลี่ยข้อพิพาท พ.ศ. ๒๕๖๒
๔) ความคืบหน้าของร่างพระราชบัญญัติระบบนิติวิทยาศาสตร์แห่งชาติ พ.ศ. ....
และประเด็นปฏิรูปที่ ๘ : การปฏิรูประบบนิติวิทยาศาสตร์เพื่อความถูกต้องสมบูรณ์ของข้อเท็จจริงแห่งคดี
เพื่อรวบรวมเป็นข้อมูลประกอบการดำเนินการตามหน้าที่และอำนาจของคณะกรรมาธิการฯ
เพื่อสร้างความเท่าเทียมในการเข้าถึงกระบวนการยุติธรรมของประเทศชาติต่อไป
วันพฤหัสบดีที่ 3 ธันวาคม 2563
“คลัง” ส่งมอบ ที่ราชพัสดุ พื้นที่ภูเก็ต ให้ สธ. 141 ไร่ หนุนโครงการเมดิคอลพลาซ่ากระตุ้นท่องเที่ยวเชิงสุขภาพ
กรมธนารักษ์ กระทรวงการคลัง ส่งมอบหนังสือที่ราชพัสดุ กว่า 141 ไร่ สนับสนุนกระทรวงสาธารณสุข พัฒนาโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก กระตุ้นความเชื่อมั่น ดึงการท่องเที่ยวฟื้นเศรษฐกิจไทย
พลเอก ประวิตร วงษ์สุวรรณ รองนายกรัฐมนตรี เปิดเผยภายหลังจากการเป็นประธานมอบหนังสืออนุญาตให้ใช้ที่ราชพัสดุแปลงหมายเลขทะเบียนที่ ภก.153 (บางส่วน) ตำบลไม้ขาว อำเภอถลาง จังหวัดภูเก็ต ว่า วันนี้ (3 ธันวาคม 2563) กรมธนารักษ์ กระทรวงการคลัง ได้ส่งมอบหนังสืออนุญาตใช้ที่ราชพัสดุแปลงหมายเลขทะเบียนที่ ภก.153 (บางส่วน) ตำบลไม้ขาว อำเภอถลาง จังหวัดภูเก็ต เนื้อที่ประมาณ 141-2-64 ไร่ ให้กับ กระทรวงสาธารณสุข (สธ.)เพื่อไปดำเนินโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยวเชิงสุขภาพระดับโลก (Phuket Medical Tourism into a World Class Medical and Wellness Tourist Destination) ให้เป็นเป็นศูนย์บริการทางการแพทย์และสาธารณสุขระดับนานาชาติครบวงจร (International Health Plaza) ตามนโยบายของรัฐบาลภายใต้กรอบการฟื้นฟูเศรษฐกิจและสังคมของประเทศ
“รัฐบาลได้ให้ความสำคัญในการดูแลด้านสุขภาพให้กับประชาชนในจังหวัดภูเก็ตและนักท่องเที่ยวที่เดินทางมาท่องเที่ยวในจังหวัดจากทั่วโลก ซึ่งภูเก็ตเป็นแหล่งท่องเที่ยวที่สำคัญของประเทศไทย และได้รับผลกระทบจากการแพร่ระบาดของโควิด 19 ในช่วงที่ผ่านมา ดังนั้นการมอบที่ดินเพื่อการพัฒนาเป็นศูนย์บริการทางการแพทย์ในครั้งนี้จะเป็นการสร้างความเชื่อมั่นให้กับระบบสาธารณสุขไทยมากขึ้น”พลเอก ประวิตร กล่าว
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ความร่วมมือระหว่างกรมธนารักษ์ ที่มีการจัดสรรที่ดินราชพัสดุให้กับกระทรวงสาธารณสุขในครั้งนี้ เพื่อเป็นการยกระดับการท่องเที่ยวเชิงสุขภาพระดับโลกของเมืองภูเก็ต ที่จะพัฒนาเป็นศูนย์กลางทางการแพทย์แบบครบวงจร กระทรวงการคลังในฐานะเป็นผู้กำกับดูแลกรมธนารักษ์ และดูแลที่ราชพัสดุทั่วประเทศ พร้อมสนับสนุนกระทรวงสาธารณสุข เพื่อยกระดับคุณภาพชีวิตด้านการดูแลสุขภาพ เพื่อสร้างโอกาสการเข้าถึงทางการแพทย์ ซึ่งไทยมีศักยภาพด้านการให้บริการทางการแพทย์อันดับต้นๆ ของโลก
“โครงการนี้เป็นโครงการใหญ่ที่จะสร้างความยั่งยืนด้านการท่องเที่ยวของภูเก็ต ให้เป็นแหล่งท่องเที่ยวเชิงสุขภาพที่มีมูลค่าสูง ที่จะรองรับการท่องเที่ยววิถีใหม่ให้กับนักท่องเที่ยวเข้ามาท่องเที่ยว ซึ่งการใช้พื้นที่ในที่ดินราชพัสดุตำบลไม้ขาว อำเภอถลาง เนื้อที่ 141-2-64ไร่ เป็นพื้นที่สวยงามติดชายทะเลชายหาดไม้ขาว ซึ่งเชื่อว่าโครงการดังกล่าวจะเป็นการยกระดับคุณภาพชีวิตให้ประชาชนในพื้นที่ภูเก็ตมีสุขภาพที่ดีและเกิดการจ้างงานในพื้นที่มากขึ้น” นายสันติ กล่าว
วันพฤหัสบดีที่ 3 ธันวาคม 2563
ปลัดวธ.เป็นประธานประชุมหารือแนวทางการเปิดรับข้อเสนอโครงการหรือกิจกรรม เพื่อขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔
ปลัดวธ.เป็นประธานประชุมหารือแนวทางการเปิดรับข้อเสนอโครงการหรือกิจกรรม เพื่อขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔
วันที่ ๓ ธันวาคม ๒๕๖๓ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมหารือแนวทางการเปิดรับข้อเสนอโครงการหรือกิจกรรม เพื่อขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔ โดยมี นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหาร กรรมการบริหารกองทุนพัฒนาสื่อปลอดภัยและสร้างสรรค์ และผู้ที่เกี่ยวข้องเข้าร่วมประชุม ณ ห้องประชุม ๑ ชั้น ๘ กระทรวงวัฒนธรรม
วันพฤหัสบดีที่ 3 ธันวาคม 2563
โฆษก สธ. เผย ครม.อนุมัติเครื่องฉายรังสี รักษาผู้ป่วยมะเร็งในสถานการณ์โควิด
โฆษกกระทรวงสาธารณสุข เผยที่ประชุมคณะรัฐมนตรีมีมติอนุมัติโครงการจัดหาครุภัณฑ์เครื่องฉายรังสี สำหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท ลดความเสี่ยงติดเชื้อจากการเดินทางรักษาในกรุงเทพของผู้ป่วยและญาติ
โฆษกกระทรวงสาธารณสุข เผยที่ประชุมคณะรัฐมนตรีมีมติอนุมัติโครงการจัดหาครุภัณฑ์เครื่องฉายรังสี สำหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท ลดความเสี่ยงติดเชื้อจากการเดินทางรักษาในกรุงเทพของผู้ป่วยและญาติ ลดเวลารอคอยการรักษา
แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้แจ้งในที่ประชุมผู้บริหารระดับสูงกระทรวงสาธารณสุข วันที่ 2 ธันวาคม 2563 ว่า คณะรัฐมนตรีได้มีมติอนุมัติโครงการจัดหาครุภัณฑ์เครื่องฉายรังสี สำหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 898 ล้านบาท เพื่อให้สำนักงานปลัดกระทรวงสาธารณสุข และกรมการแพทย์ นำไปจัดหาเครื่อง LINAC ซึ่งเป็นเครื่องฉายรังสีที่มีความก้าวหน้ามากที่สุดในปัจจุบัน มีประสิทธิภาพในการรักษาสูง เพื่อให้ผู้ป่วยโรคมะเร็งได้รับการรักษาใกล้บ้าน ไม่ต้องเดินทางเข้ามารับการรักษาโรงพยาบาลใหญ่ในกรุงเทพมหานคร ลดความเสี่ยงติดเชื้อโควิด 19 จากการเดินทางรักษาของผู้ป่วยและญาติ ลดเวลารอคอยการรักษา ทำให้ได้รับการรักษาในระยะเวลาที่เหมาะสม และสามารถเปลี่ยนวิธีการรักษาจากการผ่าตัดเป็นฉายรังสี ช่วยลดความเสี่ยงของบุคลากรทางการแพทย์ในการสัมผัสเชื้อโควิด 19 จากการอยู่ในระยะประชิดกับผู้ป่วยขณะผ่าตัดเป็นเวลานาน รวมทั้งสนับสนุนนโยบายมะเร็งรักษาในโรงพยาบาลได้ทุกที่ ที่มีความพร้อม
สำหรับการจัดหาเครื่อง LINAC ตามโครงการนี้ จะจัดหาให้กับโรงพยาบาล 7 แห่ง ได้แก่ โรงพยาบาลพุทธชินราช จ.พิษณุโลก โรงพยาบาลสุรินทร์ โรงพยาบาลร้อยเอ็ด โรงพยาบาลมหาราชนครศรีธรรมราช โรงพยาบาลมหาราชนครราชสีมา โรงพยาบาลสมุทรสาคร และสถาบันมะเร็งแห่งชาติ
********************************** 3 ธันวาคม 2563
**********************************
วันพฤหัสบดีที่ 3 ธันวาคม 2563
‘จับกัง 1’ ลุยเพชรบุรี ขอบคุณบริษัทแคล – คอมพ์ ฯ ช่วยลูกจ้าง 3 จังหวัดชายแดนใต้มีงานทำ
‘สุชาติ ชมกลิ่น’ รัฐมนตรีว่าการกระทรวงแรงงานลงพื้นที่เพชรบุรี ขอบคุณผู้บริหารบริษัท แคล – คอมพ์ ฯ และ ศอ.บต.พร้อมพบปะให้กำลังใจลูกจ้างซึ่งเป็นเยาวชนจาก 3 จังหวัดชายแดนภาคใต้ที่เข้าร่วมโครงการ Co – Payment สนับสนุนให้คนชายแดนใต้มีงานทำ มีอาชีพ มีรายไ
เมื่อวันที่ 3 ธันวาคม 2563นายสุชาติ ชมกลิ่น รัฐมนตรีว่าการกระทรวงแรงงานลงพื้นที่จังหวัดเพชรบุรี เพื่อขอบคุณผู้บริหารบริษัท แคล – คอมพ์ ฯ และพบปะพูดคุยและให้กำลังใจลูกจ้าง 3 จังหวัดชายแดนภาคใต้ ที่เข้าร่วมโครงการส่งเสริมการจ้างงานใหม่สำหรับผู้จบการศึกษาใหม่โดยภาครัฐและเอกชน (Co- Payment) ณ บริษัท แคล – คอมพ์ อีเล็คโทรนิคส์ (ประเทศไทย) จำกัด (มหาชน) ตั้งอยู่ที่อำเภอเขาย้อย จังหวัดเพชรบุรี โดยมีนางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน คณะที่ปรึกษารัฐมนตรีว่าการกระทรวงแรงงานพร้อมด้วยผู้บริหารระดับสูงกระทรวงแรงงาน และที่ปรึกษาเลขาธิการ ศอ.บต. เข้าร่วมในครั้งนี้ด้วย นายภัคพงศ์ ทวิพัฒน์ ผู้ว่าราชการจังหวัดเพชรบุรี กล่าวต้อนรับ นายคงสิทธิ์ โจวกิจเจริญ กรรมการผู้จัดการ บริษัทแคล – คอมพ์ฯ ให้การต้อนรับ โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี ได้ให้ความสำคัญกับการส่งเสริมการมีงานทำเพื่อช่วยเหลือผู้ได้รับผลกระทบจากโควิด -19 ให้กลับมามีงานทำ มีอาชีพ มีรายได้ และระบบเศรษฐกิจฟื้นตัวโดยเร็ว ซึ่งกระทรวงแรงงาน ภายใต้การกำกับดูแลโดย พล.อ.ประวิตร วงษ์สุวรรณ รองนายกรัฐมนตรี ในฐานะผู้กำกับดูแลศูนย์อำนวยการบริหารจังหวัดชายแดนภาคใต้ (ศอ.บต.)ได้ให้ความสำคัญในการส่งเสริมการจ้างงานโดยเฉพาะเยาวชนส่วนใหญ่ในจังหวัดชายแดนภาคใต้ยังไม่มีงานทำ ซึ่งโครงการเคลื่อนย้ายแรงงานอย่างเป็นระบบ ปัจจุบันมีเยาวชนจาก 3 จังหวัดชายแดนภาคใต้ได้เดินทางมาทำงานที่บริษัท แคล-คอมพ์ ฯ แล้วจำนวนทั้งสิ้น 881 คน มาจากจังหวัดปัตตานี 211 คน ยะลา 76 คน และนราธิวาส 594 คน ได้เดินทางมากับศูนย์อำนวยการบริหารจังหวัดชายแดนภาคใต้ (ศอ.บต.) จำนวน 210 คน และที่เหลือจำนวน 671 คน ได้เดินทางมาด้วยตนเอง และในอนาคตจะทยอยเดินทางมาเรื่อยๆ ซึ่งการที่ ศอ.บต.และหน่วยงานสังกัดกระทรวงแรงงาน 3 จังหวัดชายแดนภาคใต้ ทั้งจังหวัดปัตตานี ยะลา และนราธิวาส บูรณาการดำเนินการเคลื่อนย้ายแรงงานอย่างเป็นระบบ ถือเป็นแนวทางในการแก้ปัญหาการตกงาน ว่างงาน ของประชาชนในพื้นที่และแก้ไขปัญหาขาดแคลนแรงงานของประเทศได้เป็นอย่างดี
นายสุชาติกล่าวต่อว่า สำหรับกรณี บริษัท แคล – คอมพ์ฯ ถือว่าโชคดีที่ไม่ได้รับผลกระทบจากโควิด – 19 ไม่มีการเลิกจ้าง แต่กลับมีความต้องการแรงงานมากขึ้นหลายเท่าตัว ซึ่งการรับเด็กจาก 3 จังหวัดเข้าทำงานถือเป็นนิมิตรหมายอันดีในการร่วมมือกันระหว่างภาครัฐและเอกชนที่จะช่วยแก้ปัญหาการว่างงาน ตกงาน และเป็นการช่วยขับเคลื่อนเศรษฐกิจของประเทศอีกทางหนึ่ง ซึ่งผมต้องขอขอบคุณบริษัท แคล-คอมพ์ฯ ที่ให้การสนับสนุนความร่วมมือกับทุกภาคส่วนเป็นอย่างดี
วันพฤหัสบดีที่ 3 ธันวาคม 2563
ออมสิน ออกมาตรการช่วยน้ำท่วมภาคใต้ พักชำระหนี้ 3 เดือนทันที พร้อมให้กู้ฉุกเฉินไม่คิดดอกเบี้ย 1 ปี และ 3 เดือนแรกไม่ต้องผ่อน
ออมสินจัดมาตรการเร่งด่วนช่วยภัยน้ำท่วมภาคใต้ พักชำระหนี้ทันที 3 ด. เน้นช่วยเหลือพื้นที่ตามหนักเบาของผลกระทบที่ได้รับ พร้อมทั้งให้กู้ฉุกเฉินสินเชื่อเพื่อช่วยเหลือผู้ประสบภัยพิบัติรายละ 50,000 บ. โดยปีแรกไม่คิดดอกเบี้ย และ 3 เดือนแรกไม่ต้องจ่ายคืน
ธนาคารออมสินจัดมาตรการเร่งด่วนช่วยภัยน้ำท่วมภาคใต้ พักชำระหนี้ทันที 3 เดือน เน้นช่วยเหลือพื้นที่ตามความหนักเบาของผลกระทบที่ได้รับ พร้อมทั้งให้กู้ฉุกเฉิน “สินเชื่อเพื่อช่วยเหลือผู้ประสบภัยพิบัติ” รายละ 50,000 บาท โดยปีแรกไม่คิดดอกเบี้ย และ 3 เดือนแรกไม่ต้องจ่ายคืนเงินกู้
นายวิทัย รัตนากร ผู้อำนวยการธนาคารออมสิน เปิดเผยว่า เหตุฝนตกหนักอย่างต่อเนื่องหลายวันในช่วงนี้ทำให้เกิดน้ำท่วมหลายจังหวัดในพื้นที่ภาคใต้ของไทย ได้ส่งผลกระทบต่อชีวิตความเป็นอยู่และสร้างความเสียหายต่อลูกค้าและประชาชนเป็นวงกว้าง ธนาคารได้เร่งให้ความช่วยเหลือ โดยนำถุงยังชีพและน้ำดื่มออกไปแจกจ่ายเพื่อช่วยบรรเทาความเดือดร้อนเฉพาะหน้าเป็นการด่วนแล้วกว่า 3,500 ชุด และหน่วยบริการอาหารฟรีทุกวัน ซึ่งเบื้องต้นจังหวัดที่ประสบภัยพิบัติ คือ จ.นครศรีธรรมราช กับ จ.สุราษฎร์ธานี ซึ่งมีลูกค้าเงินฝากและสินเชื่อธนาคารออมสินกว่า 957,000 ราย และพื้นที่ใกล้เคียง โดยได้ออกมาตรการเพื่อช่วยเหลือและบรรเทาความเดือดร้อนให้กับผู้ประสบภัยอย่างเร่งด่วน
ทั้งนี้ ธนาคารฯ ได้ออกมาตรการพักชำระหนี้ให้กับลูกค้าสินเชื่อทุกประเภท แบ่งเป็น 3 ระดับตามความหนักเบาของผลกระทบที่ได้รับ โดยเฉพาะระดับความรุนแรงสูง และทางการประกาศให้เป็นพื้นที่ประสบภัย ลูกค้าที่ได้รับผลกระทบที่พักอาศัย/สถานประกอบการเสียหายส่งผลให้รายได้ลดลง และ/หรือมีค่าใช้จ่ายเพิ่มขึ้น ธนาคารฯ ผ่อนปรนให้พักชำระเงินต้นและดอกเบี้ย 3 เดือน สำหรับระดับความรุนแรงปานกลาง ที่มีน้ำท่วมขังเกินกว่า 7 วัน และมีค่าใช้จ่ายปรับปรุง/ซ่อมแซม ให้พักชำระเงินต้นและชำระแต่ดอกเบี้ย 50% ในระยะเวลาไม่เกิน 2 ปี และระดับความรุนแรงขั้นต้น ที่ถูกภัยน้ำท่วมและมีน้ำท่วมขังเกินกว่า 7 วัน ให้พักชำระเงินต้นไม่เกิน 2 ปี และชำระเงินแต่ดอกเบี้ย ขยายเวลาชำระหนี้เท่ากับระยะเวลาพักชำระเงินต้น
ขณะเดียวกัน ธนาคารฯ ยังให้ประชาชนที่ประสบภัยกู้เงินฉุกเฉิน “สินเชื่อเพื่อช่วยเหลือผู้ประสบภัยพิบัติ” เพื่อบรรเทาความเดือดร้อนจากเหตุน้ำท่วม/ภัยพิบัติ รายละไม่เกิน 50,000 บาท ไม่คิดดอกเบี้ยในปีแรก หลังจากนั้นคิดดอกเบี้ยเพียงร้อยละ 0.85 ต่อเดือน (Flat Rate) ชำระเงินเป็นรายเดือน 3-5 ปี โดยปลอดชำระเงินงวด 3 เดือนแรก
นอกจากนี้ ยังให้สินเชื่อเคหะแก่ผู้ประสบภัยพิบัติ เพิ่มเติมสำหรับลูกค้าเดิมและประชาชนทั่วไปที่ได้รับผลกระทบเพื่อซ่อมแซมต่อเติมที่อยู่อาศัยส่วนที่เสียหายได้ถึง 100% ของราคาประเมิน แต่ไม่เกิน 500,000 บาท โดยดอกเบี้ยปีแรก 0% ปีที่ 2-3 = 3.00% ต่อปี และ ปีที่ 4 เป็นต้นไป = MRR-0.75% ต่อปี และสินเชื่อบรรเทาความเดือดร้อนแก่ลูกค้าสินเชื่อธุรกิจของธนาคาร วงเงินกู้สูงสุด 10% ของวงเงินกู้เดิมแต่ไม่เกิน 5 ล้านบาท ผ่อนนานสูงสุด 5 ปี โดยปลอดชำระเงินต้น 1 ปี อัตราดอกเบี้ยปีแรก 3.50% ปีที่ 2 เป็นต้นไป = MLR (ปัจจุบันอัตราดอกเบี้ยธนาคาร MRR = 6.245% และ MLR = 6.150% ต่อปี).
https://www.gsb.or.th/news/gsbpr74/
วันพฤหัสบดีที่ 3 ธันวาคม 2563
รัฐมนตรีว่าการกระทรวงยุติธรรม เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
รัฐมนตรีว่าการกระทรวงยุติธรรม เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๑๐.๐๐ น.
ณ ห้องประชุม ๓๐๑ ชั้น ๓ ตึกบัญชาการ ๑ ทำเนียบรัฐบาล
นายสมศักดิ์ เทพสุทิน รัฐมนตรีว่าการกระทรวงยุติธรรม
เข้าร่วมการประชุมคณะกรรมการแก้ไขปัญหาของสมัชชาคนจน ครั้งที่ ๒/๒๕๖๓
โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน
พร้อมด้วย นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
และผู้เกี่ยวข้อง เข้าร่วมประชุม
โดยที่ประชุมรับทราบคำสั่งสำนักนายกรัฐมนตรี ที่ ๒๕๗/๒๕๖๓
เรื่อง แก้ไขเพิ่มเติมองค์ประกอบคณะกรรมการแก้ไขปัญหาของสมัชชาคนจน ลงวันที่ ๑ กันยายน ๒๕๖๓
และการขอรับการสนับสนุนงบประมาณตามข้อเสนอโครงการแก้ไขผลกระทบจากวิกฤติโรคระบาดโควิด ๑๙
และฟื้นฟูเศรษฐกิจและชุมชนชนบทของสมัชชาคนจน
นอกจากนี้ ที่ประชุมพิจารณาการแก้ไขปัญหาเร่งด่วนของสมัชชาคนจน จำนวน ๖ กรณี
พร้อมทั้ง พิจารณาผลความคืบหน้าการดำเนินงานของคณะอนุกรรมการ/คณะทำงาน
ภายใต้คำสั่งคณะกรรมการแก้ไขปัญหาของสมัชชาคนจน และหน่วยงานที่เกี่ยวข้อง
วันพฤหัสบดีที่ 3 ธันวาคม 2563
ปลัดฯ ดีอีเอส ร่วมพิธีสวดเจริญมหามงคลรวมศาสนา สืบสานพระราชปณิธาน “ธรรมราชินี”รวมใจภักดิ์ น้อมรำลึกถึงพระมหากรุณาธิคุณ “พ่อแห่งแผ่นดิน”
ปลัดฯ ดีอีเอส ร่วมพิธีสวดเจริญมหามงคลรวมศาสนา สืบสานพระราชปณิธาน “ธรรมราชินี”รวมใจภักดิ์ น้อมรำลึกถึงพระมหากรุณาธิคุณ “พ่อแห่งแผ่นดิน”
เมื่อวันที่3ธันวาคม2563นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมดีอีเอสเข้าร่วมพิธีสวดเจริญมหามงคลรวมศาสนา3ธันวาคม2563สืบสานพระราชปณิธาน“ธรรมราชินี”รวมใจภักดิ์น้อมรำลึกถึงพระมหากรุณาธิคุณ“พ่อแห่งแผ่นดิน”เนื่องในโอกาสวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร5ธันวาคม2563ณพระลานพระราชวังดุสิตโดยพิธีดังกล่าวประกอบด้วยการบำเพ็ญพระราชกุศลอุทิศถวายพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและสมเด็จพระบูรพมหากษัตริยาธิราชการเจริญพระพุทธมนต์และสวดถวายพระพรชัยมงคล5ศาสนาได้แก่ศาสนาพุทธศาสนาอิสลามศาสนาคริสต์ศาสนาพราหมณ์-ฮินดูและศาสนาซิกข์ตั้งแต่เวลา17.00น.เป็นต้นไป
*****************
วันพฤหัสบดีที่ 3 ธันวาคม 2563
“กระทรวงยุติธรรม” จัดประชุมคณะอนุกรรมการติดตามการดำเนินการทางวินัย และการดำเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
“กระทรวงยุติธรรม” จัดประชุมคณะอนุกรรมการติดตามการดำเนินการทางวินัย
และการดำเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
ในวันพฤหัสบดีที่ ๓ ธันวาคม ๒๕๖๓ เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
มอบหมายให้ นายสหการณ์ เพ็ชรนรินทร์ รองปลัดกระทรวงยุติธรรม
เป็นประธานการประชุมคณะอนุกรรมการติดตามการดำเนินการทางวินัย
และการดำเนินคดีกับเจ้าหน้าที่ของรัฐมิให้เกี่ยวข้องกับการค้ามนุษย์ ครั้งที่ ๕/๒๕๖๓
วันศุกร์ที่ 4 ธันวาคม 2563
นายกฯ กล่าวถ้อยแถลงในการประชุมสมัชชาสหประชาชาติ สมัยพิเศษ เน้นย้ำการยึดมั่นในระบบพหุภาคีและความเป็นหนึ่งเดียวกัน เพื่อผ่านพ้นวิกฤติโควิด-19 อย่างยั่งยืน
นายกฯ กล่าวถ้อยแถลงในการประชุมสมัชชาสหประชาชาติ สมัยพิเศษ เน้นย้ำการยึดมั่นในระบบพหุภาคีและความเป็นหนึ่งเดียวกัน เพื่อผ่านพ้นวิกฤติโควิด-19 อย่างยั่งยืน
วันนี้ (วันศุกร์ที่ 4 ธันวาคม 2563) เวลา 03.05 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถ้อยแถลงผ่านระบบออนไลน์ ในการประชุมสมัชชาสหประชาชาติ สมัยพิเศษ ครั้งที่ 31 ว่าด้วยการรับมือกับการแพร่ระบาดของโรคโควิด-19 โดยสรุปสาระสำคัญ ดังนี้
นายกรัฐมนตรียินดีและรู้สึกเป็นเกียรติ การจัดประชุมฯ เพื่อเป็นโอกาสแลกเปลี่ยนประสบการณ์ และหารือแนวทางความร่วมมือในการต่อสู้กับการแพร่ระบาดของโควิด-19 ร่วมกัน ทั้งนี้ วิกฤติโรคระบาดที่เกิดขึ้นในช่วง 20 ปีที่ผ่านมา ทำให้ตระหนักได้ว่าประชาคมโลกจำเป็นต้องร่วมมือกันเสริมสร้างความเข้มแข็งให้กับระบบสาธารณสุขเพื่อเตรียมพร้อมสำหรับภาวะฉุกเฉินที่อาจเกิดขึ้นอีกในอนาคต โดยประชาชนควรได้รับความคุ้มครองภายใต้ระบบสุขภาพถ้วนหน้า ซึ่งจะช่วยลดความสูญเสียทางสังคมและเศรษฐกิจ และทำให้ประเทศและประชาชนฟื้นตัวจากวิกฤติได้โดยเร็ว
โอกาสนี้ นายกรัฐมนตรีได้แบ่งปันประสบการณ์ของไทยในการรับมือกับโควิด-19 โดยระบุว่า ความเข้มแข็งของระบบสาธารณสุขและบุคลากรทางการแพทย์ รวมถึงความร่วมมือจากประชาชนทุกภาคส่วนของประเทศ เป็นปัจจัยสำคัญที่ทำให้ไทยประสบความสำเร็จในการควบคุมการแพร่ระบาด พร้อมทั้งเพิ่มเติมความเห็นที่เป็นประโยชน์ ดังนี้
การสนับสนุนการดำเนินมาตรการป้องกันระดับพื้นฐานตามคำแนะนำขององค์การอนามัยโลก รวมถึงการสนับสนุนบุคลากรทางการแพทย์และสาธารณสุข โดยเฉพาะ อ.ส.ม. ซึ่งถือเป็นกำลังสำคัญในการต่อสู้กับการแพร่ระบาด
ความร่วมมือในด้านการวิจัยและพัฒนาวัคซีนและยาสำหรับโควิด-19 รวมถึงการผลักดันให้วัคซีนและยาโควิด-19 เป็นสินค้าสาธารณะที่เข้าถึงได้อย่างเท่าเทียมและเป็นธรรม ทั้งนี้ รัฐบาลไทยยินดีที่ได้มีส่วนร่วมโดยการมอบเงินผ่านองค์การอนามัยโลกเพื่อสนับสนุน
การนำเทคโนโลยีและนวัตกรรมมาบริหารจัดการข้อมูลและวิเคราะห์สถานการณ์ในพื้นที่ ให้คำปรึกษาการแพทย์ทางไกลแก่ชุมชน ซึ่งไทยได้ริเริ่มโครงการระบบวิถีใหม่ทางด้านสาธารณสุขไประยะหนึ่งแล้ว และจะขยายให้ครอบคลุมภายในปี 2564
นอกจากนี้ นายกรัฐมนตรียืนยันไทยพร้อมสนับสนุนการดำเนินงานของสหประชาชาติเพื่อผลักดันให้ 10 ปีข้างหน้าเป็นทศวรรษแห่งการลงมือปฏิบัติ รวมถึงส่งเสริมการมีส่วนร่วมของทุกฝ่ายเพื่อบรรลุ 17 เป้าหมายของการพัฒนาที่ยั่งยืนและเป้าหมายด้านสาธารณสุข ภายในปี ค.ศ. 2030 โดยไม่ทิ้งใครไว้ข้างหลัง โอกาสนี้ นายกรัฐมนตรีเน้นย้ำการยึดมั่นในระบบพหุภาคีและความเป็นหนึ่งเดียวของรัฐสมาชิก เพื่อจะผ่านพ้นวิกฤติการณ์ที่เกิดขึ้นได้อย่างยั่งยืน ทั้งนี้ เช่นเดียวกับที่สมาชิกอาเซียนมีมาตรการที่เข้มแข็งในการรับมือกับการแพร่ระบาดของโควิด 19 ผ่านข้อริเริ่มต่าง ๆ ร่วมกัน
วันพฤหัสบดีที่ 3 ธันวาคม 2563
ปลัดกระทรวงยุติธรรม ร่วมชมนิทรรศการ​ สายธารน้ำพระทัย.... สานสายใย "ยุติธรรม" ภายในงาน ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เยี่ยมชมนิทรรศการ สายธารน้ำพระทัย.... สานสายใย "ยุติธรรม" ของกระทรวงยุติธรรม ภายในงานนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓
ใน​วันพุธที่​ ๒ ธันวาคม​ ๒๕๖๓​ เวลา ๑๕.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ได้เยี่ยมชมนิทรรศการ สายธารน้ำพระทัย.... สานสายใย "ยุติธรรม" ของกระทรวงยุติธรรม ภายในงานนิทรรศการ​ ความสุขที่พ่อให้​ เนื่องในวันพ่อแห่งชาติ ๕ ธันวาคม ประจำปี​ พ.ศ.​ ๒๕๖๓​ ณ​ บริเวณตรงข้ามสถานีวิทยุกระจายเสียงกองทัพบก หน่วยบัญชาการรักษาดินแดน อาคารสวนเจ้าเชตุ ถนนสนามไชย เขตพระนคร กรุงเทพฯ เพื่อเป็นการน้อมรำลึกในพระมหากรุณาธิคุณและสืบสานพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมนำพระวิสัยทัศน์ของพระบรมวงศานุวงศ์ตามแนวทางการพัฒนาที่เชื่อมั่นใน "คน" การให้โอกาสผู้ที่พลั้งพลาด และการพัฒนากฎหมาย กฎเกณฑ์ ที่จะเอื้ออำนวยความยุติธรรมที่เท่าเทียมให้แก่ทุกคน โดยกระทรวง​ยุติธรรม​ ได้น้อมนำพระราชดำริและแนวทางในการพัฒนาดังกล่าวมาใช้ในการพัฒนาทรัพยากรมนุษย์เพื่อแก้ไขปัญหาสังคมในหลากหลายมิติตามภารกิจของกระทรวงยุติธรรม
สำหรับ​กิจกรรมดังกล่าวกำหนดจัดขึ้นในระหว่างวันที่ ๑ - ๖ ธันวาคม ๒๕๖๓​ เวลา​ ๑๐.๐๐​ -​ ๒๑.๐๐​ น.​ ณ ท้องสนามหลวง บริเวณลานหน้ากระทรวงกลาโหม ถนนสนามไชย สวนสราญรมย์ และมิวเซียมสยาม
วันพฤหัสบดีที่ 3 ธันวาคม 2563
กรุงไทยครองตำแหน่ง Bank of the Year 2020 in Thailand จาก The Banker ตอกย้ำผู้นำ Digital Banking เคียงข้างคนไทยในทุกมิติ
ธนาคารกรุงไทยตอกย้ำความเป็นธนาคารชั้นนำ คว้ารางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 จากวารสาร Capital Finance International (CFI) ต่อเนื่องเป็นปีที่ 4
ธนาคารกรุงไทยตอกย้ำความเป็นธนาคารชั้นนำ คว้ารางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 จากวารสาร Capital Finance International (CFI) ต่อเนื่องเป็นปีที่ 4 จากความมุ่งมั่นคิดค้นนวัตกรรมทางการเงิน พัฒนาบริการทางการเงินดิจิทัล และบทบาทสำคัญสนับสนุนนโยบายรัฐบาลฟันฝ่าวิกฤติโควิด-19 ส่งผลให้ธนาคารคว้า 10 รางวัลจากเวทีใหญ่ระดับโลกและภูมิภาค
นายผยง ศรีวณิช กรรมการผู้จัดการใหญ่ ธนาคารกรุงไทย เปิเผยว่า จากผลการดำเนินงานที่มีความโดดเด่น  ด้านการบริหารจัดการในทุกมิติ มุ่งมั่นคิดค้นและพัฒนาผลิตภัณฑ์บริการทางการเงินดิจิทัล ตลอดจนสนับสนุนและผลักดันนโยบายภาครัฐเพื่อกระตุ้นเศรษฐกิจของประเทศอย่างต่อเนื่อง ท่ามกลางการแพร่ระบาดของโควิด-19 ส่งผลให้ธนาคารได้รับรางวัล Bank of the Year 2020 in Thailand จากนิตยสาร The Banker เป็นครั้งที่ 3 และรางวัล Best Social Impact Bank -Thailand 2020 ต่อเนื่องเป็นปีที่ 4 จากวารสาร Capital Finance International (CFI) ซึ่งเป็นนิตยสารชั้นนำที่มีความเชี่ยวชาญด้านการเงินระดับโลกจากประเทศอังกฤษ
“จากสภาพแวดล้อมการแข่งขันทางธุรกิจในปัจจุบันและกระแสดิจิทัลดิสรัปชันที่ทำให้พฤติกรรมของลูกค้าเปลี่ยนแปลงไปอย่างรวดเร็ว ธนาคารได้ปรับตัวในการดำเนินธุรกิจด้วยยุทธศาสตร์คู่ขนาน หรือ 2 Banking Model โดยการเพิ่มประสิทธิภาพธุรกิจแบบดั้งเดิม (Carrier) พร้อมกับการดำเนินธุรกิแบบใหม่ (Speed Boat) ที่เน้นการวิเคราะห์ข้อมูลบน Digital Platform เพื่อขยายธุรกิจไปยังกลุ่มเป้าหมาย 5 Ecosystems ตลอดจนสนับสนุนภาครัฐผลักดันนโยบาย Thailand 4.0 พัฒนาดิจิทัลแพลตฟอร์มให้ประชาชนทุกภาคส่วนสามารถเข้าถึงบริการทางการเงิน เพื่อให้ประเทศก้าวสู่สังคมไร้เงินสดอย่างแท้จริง และเป็นกลไกในการลดความเหลื่อมล้ำ โดยเฉพาะในช่วงสถานการณ์โควิด-19 แพร่ระบาด ธนาคารได้ยืนหยัดเคียงข้างสังคมไทยช่วยเหลือคนไทยในทุกมิติ ทั้งการออก 5 มาตรการช่วยเหลือลูกค้าทุกกลุ่มอย่างเต็มที่ในวงเงินรวมกว่า 1.12 ล้านล้านบาท สร้าง Digital Platform อำนวยความสะดวกลูกค้า ประชาชนในการเข้าถึงมาตรการการช่วยเหลือของรัฐบาล ไม่ว่าจะเป็น เราไม่ทิ้งกัน เราเที่ยวด้วยกัน การพัฒนาแพลตฟอร์มไทยชนะ และโครงการคนละครึ่ง”
ก่อนหน้านี้ธนาคารได้รับ 8 รางวัลจากเวทีใหญ่ระดับโลกและภูมิภาค ได้แก่ รางวัล The Asian Banker Leadership Achievement Award for The Best Managed Bank during COVID-19 in Thailand และรางวัล The Asian Banker Leadership Achievement Award for The Best CEO Response to COVID-19 in Thailand จากนิตยสาร The Asian Banker รางวัล Thailand Digital Excellence Awards 2020 สาขา Thai Digital Champion for Tech Innovation & AI จากสมาคมการจัดการธุรกิจแห่งประเทศไทย (Thailand Management Association : TMA) รางวัลรัฐวิสาหกิจดีเด่น ประจำปี 2563 ได้แก่ รางวัลคณะกรรมการรัฐวิสาหกิจดีเด่น รางวัลการบริหารจัดกาองค์กรดีเด่น รางวัลความสามารถในการจัดการวิกฤตโควิด-19 ดีเด่น และบริษัท LINE ประเทศไทยมอบรางวัล Best Official Account of The Year ให้กับ Krungthai Connext และรางวัล Best Smart Channel in Finance & Insurance ให้กับ Krungthai Care
ทีม Marketing Strategy
โทร 0-2208-4174-8
วันพฤหัสบดีที่ 3 ธันวาคม 2563
ปลัดฯ กอบชัย เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม ครั้งที่ 3-2/2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม ครั้งที่ 3-2/2563 ณ ห้องประชุม อก.1 สำนักงานปลัดกระทรวงอุตสาหกรรม
วันนี้ (3 ธันวาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการดำเนินงานด้านต่างประเทศของกระทรวงอุตสาหกรรม ครั้งที่ 3-2/2563 เพื่อร่วมกันพิจารณาโครงสร้าง บทบาทหน้าที่หน่วยงานของกระทรวงอุตสาหกรรมในต่างประเทศ โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเสน่ห์ นิยมไทย ที่ปรึกษาปลัดกระทรวงอุตสาหกรรม พร้อมด้วย คณะผู้บริหาร เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
วันพฤหัสบดีที่ 3 ธันวาคม 2563
ดีอีเอส ร่วมงาน“วันพ่อแห่งชาติ” จัดนิทรรศการน้อมรำลึกถึงพระอัจฉริยภาพ ด้านการสื่อสารในหัวข้อ “พระบิดาแห่งการสื่อสาร”
ดีอีเอส ร่วมงาน“วันพ่อแห่งชาติ” จัดนิทรรศการน้อมรำลึกถึงพระอัจฉริยภาพ ด้านการสื่อสารในหัวข้อ “พระบิดาแห่งการสื่อสาร”
เมื่อวันที่ ๒ ธันวาคม ๒๕๖๓ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เข้าร่วมงาน “วันพ่อแห่งชาติ” โดยได้เยี่ยมชมการจัดนิทรรศการในบูทของกระทรวงดิจิทัลเพื่อเศรษฐกิจและสังคมและหน่วยงานในสังกัดกระทรวง สมาคมนักวิทยุสมัครเล่นแห่งประเทศไทย,สำนักงานกสทช. ซึ่งร่วมกันจัดนิทรรศการนำเสนอข้อมูลเกี่ยวกับพระอัจฉริยภาพด้านการสื่อสารในหัวข้อ “พระบิดาแห่งการสื่อสาร” เป็นการนำเสนอพระอัจฉริยภาพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กับการสอนใช้วิทยุศูนย์สายลม VR009 โดยสมาคมนักวิทยุสมัครเล่นแห่งประเทศไทย การนำเสนอภาพฝีพระหัตถ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยทรงใช้เครื่องคอมพิวเตอร์วาดภาพแสดงการเดินเรือของพระมหาชนก พระอัจฉริยภาพด้านสถิติ การนำเสนอโครงการการศึกษาทางไกลผ่านดาวเทียม การฉายภาพยนต์กาตูนแอนิเมชั่น เรื่อง พระมหาชนก รวมทั้งการจำหน่ายอากรแสตมป์เฉลิมพระเกียรติ หายาก เกี่ยวกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบรมวงศานุวงศ์ นอกจากนี้ภายในบูทนิทรรศการยังมีการจัดกิจกรรมให้ร่วมสนุกและรับของที่ระลึกอีกมากมาย ทั้งนี้กิจกรรม “วันพ่อแห่งชาติ” ได้จัดขึ้นระหว่างวันที่ ๑ – ๖ ธันวาคม ๒๕๖๓ เวลา ๑๐.๐๐ น. – ๒๑.๐๐ น. ณ บริเวณ ถนนสนามชัย สวนสราญรมย์ และมิวเซียมสยาม
******************